rlitschk/wikidir huggingface dataset:
De Krim is en Halfinsel in de Swarte See un de See vun Asow. Se is bi 27.999 km² groot. In dat Johr 2001 hefft dor 2.413.228 Inwahners leevt. Up de Krim liggt de Autonome Republiek vun de Krim mit Simferopol as Hööftstadt. De wichtigste Habenstadt is Sewastopol an de Swarte See. Se höört nich to de Krimrepubliek mit to. Bekannt is ok de Badeoort Jalta. Annere wichtige Städer sünd Feodossja, Kertsch, Bachtschisaraj un Hursuf. Na Meenung vun de internatschonale Gemeen höört de Krim na de Ukraine to, man vun den 16. März 2014 af an steiht de Halfinsel de facto unner Russland siene Verwaltung. De beiden Länner laat ehren Anspruch up de Krim gegensiedig nich gellen. De Krim is in'n Noordwesten dör de Landeng vun Perekop verbunnen mit de Ukraine. De Straten vun Kertsch trennt de Halfinsel in'n Osten vun Russland sien Fastland. De Krim besteiht to'n groten Deel ut Steppe. In'n Süden reckt sik de Krimbargen hooch bit to 1.545 m. In Süüdosten vun düsse Barge liggt de Küstenstreek mit en mediterraansch Klima. Düsse Gemarken sünd bekannt vunwegen ehren Wien un ehre Badeöörd, dormank Jalta. Bi dat ööstliche Schiereiland vun Kertsch fangt de bi 100 km lange Nehrung
Stanislawa Stanislawowna Komarowa (russisch: Станислава Станиславовна Комарова}}; * 12. Juni 1986 in Moskau) is en russisch Swemmsportlerin. Över 200 m Rügg hett se bi de Swemmeuropameesterschapen 2002 un 2004 jeweils den Titel wunnen. 2002 wurr se ok över de 100-m-Distanz Europameesterin. Buterdem wunn se achter Kirsty Coventry över de glieker Streck bi de Olympisch Spelen 2004 in Athen de Sülvermedaille noch vör de beid Bronzemedaillenwinnerinnen Antje Buschschulte ut Düütschland un Reiko Nakamura ut Japan.. Stanislawa Stanislawowna Komarowa up Swimrankings.net Stanislawa Stanislawowna Komarowa up Sports-Reference.com (engelsch)
Stefano Pirazzi (* 11. März 1987) is en italieensch Radrennfohrer. Stefano Pirazzi wunn 2007 mit de Natschonalmannschap bi den Giro delle Regione een Deelstreck. Later kunn he bi de Volta Ciclista Internacional a Lleida sogor twee Deelstrecken för sück entscheeden. In de Saison 2008 wurr Pirazzi eenmal tweet bi en Deelstreck vun den Giro della Valle d'Aosta Mont Blanc. As Bargspezialist wunn he 2012 de Bargwertung bi Tirreno–Adriatico un 2013 bi den Giro d’Italia. 2007 een Deelstreck Giro delle Regione twee Deelstrecken Volta a Lleida 2009 Gara Ciclistica Montappone 2012 Sieger Bargwertung Tirreno-Adriatico 2013 Sieger Bargwertung Giro d'Italia 2010 Colnago-CSF Inox 2011 Colnago-CSF Inox 2012 Colnago-CSF Inox 2013 Bardiani Valvole-CSF Inox 2014 Bardiani-CSF Stefano Pirazzi in de Datenbank vun Radsportseiten.net
Kraan betekent Kranen, Familie vun Vagels, Kraan, de in’t plattdüütsche Spraakrebeet as Kraan oder Kraanvagel betekente Vageloort ut de Familie, Kraan, en Maschien, mit de swore Saken böhrt warrn köönt, Kraan, en Steernbild, Kraan, düütsche Rockband, en annern Utdruck för Waterhahn. Kraan is de Familiennaam von André Kraan (1927–2012), nedderlandschen Football- un Baseballspeler, Gerda Kraan (* 1933), nedderlandsche Lichtathletin. Kiek ok bi: Kran, Krahn, Craan. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
George Ezra is en engelsch Singer-Songwriter ut Bristol. George Ezra is in Hertford upwussen, bevör he nah Bristol trucken is. He hett dat Brighton Institute of Modern Music besöcht, wo he as Johrgangsbest afslooten hett. Mit 18 Johren fung sien Musikkarriere an. Ofschons he noch temelk jung is hett he en ruuch Stimm un en riep bluesigen Stil. Sien bi BBC Introducing in dat Fröhjohr 2012 hochlaaden Leed Angry Hill wurr vun de BBC Bristol utwählt un speelt. In dat Johr drup is he bi dat Glastonbury-Festival uptreden. Sien eerste EP Did You Hear the Rain? hett Ezra in’ November 2013 rutbrocht. De Song Budapest dorut keem in de Top 75 vun de britisch Charts. In de BBC-Prognose Sound of 2014, de den Dörbröök vun den Künstler in dat folgen Johr vörherseggt, wurr he up Platz fief sett. Anfang 2014 gung Ezra up Tour dör England un Europa u is dorbi ok in Düütschland un de Swiez uptreden. Ansluutend kunn sück Budapest ok in anner Länner in de Charts platzeeren. In' März kunn sück Budapest in de düütschsprakig Länner in de Charts platzeeren un steeg bit Enn' April in de Top Ten. In Öösterriek keem dat Leed sogor up Platz
The Three Degrees sünd en wievlich Soultrio. In de 1970er Johren hemm se den Phillysound präägt un harrn ehrn gröttsten Spood mit When Will I See You Again. To de Grünnensliddmaaten hörrn Linda Turner, Shirley Porter un Fayette Pickney (10. Januar 1948 – 27. Juni 2009). Se wurrn 1963 in Philadelphia vun den Produzenten Richard Barrett opdeckt, de hör eerste Single Gee Baby (I'm Sorry) schreev. 1963 hemm Linda Turner un Shirley Porter de Grupp verlaaten un wurrn dör Janet Jones un Helen Scott ersett. 1966 is Helen Scott weer utscheeden, för hör is Sheila Ferguson (* 8. Oktober 1947) nahrückt. 1967 hett ok Janet Jones de Grupp weer verlaaten un wurr dör Valerie Holiday ersett. 1970 harrn se ehrn eersten US-Hit mit Maybe. De nahfolgende Song I Do Take You reck Platz 7 vun de R&B-Charts. De Grupp weer as Konkurrenz-Formatschoon to de Supremes vun de US-Plattenfirma Motown Records ut Detroit, Michigan docht. 1971 harr de Grupp en Gastupträe in den Film The French Connection mit Gene Hackman. In dat sülvig Johr sünd se in dat Biprogramm vun de Tournee vun Engelbert Humperdinck uptreeden. Hör groot Karriere fung 1973 an, as se en Verdrag mit dat Philadelphia-International-Records-Label (PIR) ünner
Menawa weer en Hööftling vun de Böveren Muskogee (Upper Creek) un Führer vun de Rootstöcke in' Krieg 1813/14. Andrew Jackson hett hüm in de Slacht an' Horseshoe Bend dwungen. Menawa wurr vun söben Kugeln drapen un för dood hollen; doch he hett dat schafft, sück vun dat Slachtfeld to schleepen. He wurr weer gesund, muss aber kapituleeren un sien Land un sien Besitzdömer upgeven. Ofschons he sück de Umsiedlung standhaft weddersetten dee, wurr he mit sien Stamm 1836 in dat hüdige Oklahoma verbrocht. Menawa. Mehr Biller, Videos oder Audiodateien to’t Thema gifft dat bi Wikimedia Commons.
Wiktor Iwanowitsch Pazajew (russ. Виктор Иванович Пацаев}}, wetenschaplich Transliteratschoon Viktor Ivanovič Pacaev}}; * 19. Juni 1933 in Aktjubinsk, Kasachstan; † 30. Juni 1971) weer en sowjeetsch Kosmonaut, de an de Sojus-11-Mission deelnommen hett un dör en unverwacht Druckaffall in de Kabien to Dood keem. As Pazajew acht Johr olt weer, hett he all sien Vader bi de Verteidigung vun Moskau in' Tweeten Weltkrieg verloren. He hett dat Industrieinstitut in Pensa besöcht un wurr nah sien Afsluss 1955 dat zentrale floogwetenschplich Observatorium (ЦАО) in Moskau towiest, wo he an de Entwicklung vun meteorologisch insett Raketen mitarbeit hett. 1958 wessel he an dat Experimental-Konstruktschonsbüro OKB-1, dat sück mit de Entwicklung vun Prototypen för de Weltruumtechnik befaaten dee. Siet 1968 nehm Pazajew as nichtmilitärisch Spezialist an dat Vörbereitensprogramm för Kosmonauten deel. In' April 1971 hörr he to dat Ünnerstüttensteam vun de Sojus-10-Mission un in' Juni 1971 weer he de Ingenieur an Bord vun de Forschensmission Sojus 11, de 23 Daag un 18 Stünn düer. De beid anner Liddmaaten weern Kommandant Georgi Timofejewitsch Dobrowolski un Testingenieur Wladislaw Nikolajewitsch Wolkow. Nah en normalen Wedderinträe in de Eerdatmosphäre wurr de Landekapsel apen maakt un de Crew dood upfunnen. As Doodsoorsaak wurr en apen Ventil faststellt, dör
De Kraan (Grus grus) is de gröttste europääsche Vagel. He is de eenzige Vertreder ut de Familie vun de Kranen in Noord- un Middeleuropa. Up Platt warrt düsse Vagel Kraan, Kraank (Oostfreesland), Kraanken (Landkreis Stood), Kraankvögel (Oostfr.), Kraanvagel, Kraanvogel (Oostfr.), Kraun (Ollenborger Mönsterland), Kroon (Landkreis Stood) oder Kroonvogel (Oostfr.) nömmt. De Kraan is en 112 bet 122 Zentimeters groot slank Vagel mit lange Been un langen Hals. He hett gries Feddern, en rode Scheed un witte Striepen an de Backen. Vun Stork un Reiher ünnerscheedt em siene buschig rafhangenden „Slepen“, also siene Feddern vun de Flünk, de över den korten Steert rafhangt. He hett en Flunkspannwiet vun üm un bi 220 Zentimeters. Kranen fleegt mit utstreckten Hals, faken in langen Keden un V-Formatschonen. Sien Roop, de as en luut Trumpeet klingt, fallt op. As ene vun de wenigen Vageloorden roopt bi de Kranen dat Heken un dat Seken gemeensam („Duettroop“); se verföögt todem över en rieke vokale Kommunikatschoon. De Duettroop kann dör Frequenzanalyys (Sonografie) bruukt warrn üm de Kranen individuell weddertokennen. Intressant bi de Kranen is ehr Balzverholen. Se jumpt mit utbreedte Flünk un loopt in Krinken rüm. Dorbi leet se ehr luut Trumpeten hören. Kranen leevt mehrst över längere
Jürgen Kurbjuhn (* 26. Juli 1940 in Tilsit; † 15. März 2014 in Buxthu) weer en düütsch Footballspeler. Jürgen "Kubbi" Kurbjuhn wuss nah de Verdrieven in den Buxthuder Stadtdeel Altkloster up un hett sück de Jöögdafdeelen vun den Buxtehuder SV anslooten. As A-Jöögdspeler wurr he an' 15. Mai 1958 in de DFB-Jöögdnatschonalmannschap bi dat Lännerspeel in Flensborg gegen Däänmark beropen. Bi den 4:2 Sieg vun de düütsch mannschap speel he an de Siet vun Friedel Rausch, Jürgen Sundermann un Willibert Kremer. 1959 geev he sien Debüt in de Düütsch Footballnatschonalmannschap vun de Amateure Bit 1960 keemen noch wiedere 5 Insatzen in disse Natschonalmannschap. To de Runn 1960/61 is he to den nee Düütschen Footballmeester Hamborger SV in de Football-Böverliga Nord. Trainer Günter Mahlmann hett hüm glieks an den eersten Speeldag vun de Runn 1960/61 as Afwehrspeler insett. Bit to dat Enn' vun de Böverliga-Ära, 1962/63, keem de tweekamp- un konditschoonsstark Kurbjuhn up 78 OInsatzen, in de he een Door schaaten hett. Kurbjuhn hörr ok to de Aktiven, de den eersten Speeldag vun de nee Football-Bundsliga, an 24. August 1963 mitmaakt hemm. An' 14. August 1963 harr he all mit de Mannschap vun den HSV den DFB-Pokal wunnen. Bit to de
James Rodney Schlesinger (* 15. Februar 1929 in New York City; † 27. März 2014 in Baltimore, Maryland) weer en US-amerikaansch Politiker. Ünner de Präsidenten Richard Nixon un Gerald Ford weer he van 1973 bit 1975 US-Minister för't Verdeffenderen. Ford sien Nahfolger Jimmy Carter hett hüm to'n eersten Energieminister vun de USA maakt. Schlesinger, de in en jöödsch Middelklassfamilie upwuss, hett de Horace Mann School un de Harvard University besöcht. Dat Studium hett he 1950 mit den B.A., 1952 mit den M.A. un 1956 mit den Doktertitel Ph.D. in Volkswertschapslehr afslooten. Tüschen 1955 un 1963 lehr he Wertschapswetenschapen an de University of Virginia. 1963 wessel he to de Rand Corporation, wo he bit 1969 as Direkter för strategische Studien arbeiten dee. 1969 wurr Schlesinger stellvertreden Direkter vun dat Bureau of the Budget un hett sück dor meest blots mit Verteidigungsfragen befaat. In dat Johr 1971 hett hüm Präsident Nixon to'n Vörsitter vun de Atomenergiekommission (AEC) maakt. In den eenenhalf Johr in disse Funktschoon führ Schlesinger umfangriek Reorganisatschonen dör un hett de Effizienz vun de AEC düchtig erhöht. An' 2. Februar 1973 wurr he to'n Direkter vun de CIA beropen, nahdem de bitherig Direkter Richard Helms in' Tosommenhang mit den Watergate-Schandaal
De Hamborger Kultur weer en Kultur ut de Steentiet, de na Fundsteden in'n Ruum Hamborg nöömt is un in de Tiet vun 13.000 bet 10.000 v. Chr. leev. Den Begreep „Hamborger Kultur“ hett de Prähistoriker Gustav Schwantes 1933 präägt. De Hamborger Kultur hett sik blot in Noorddüütschland dörsett. De Wapen vun de Jäger vun disse Kultur weren Speer un Speersleuder in Gegensatz to de Jägers vun de jüngere Ahrensborger Kultur, de al Piel un Bagen bruken dein, de woll vör rund 11.000 Johren utklamüsert worrn sünd. Mit de ne'en Wapen änner sik ok de Jagdtechnik. De Rendeerjägers vun de Hamborger Kultur harrn sik an de Hoden ranpirscht un enkelte Deerter mit Speren nedderstreckt. De Jägers vun de jüngere Ahrensborger Kultur möken dorgegen mit Drievjagden Büüt.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Disse Artikel is man blots en Stubben. Du kannst Wikipedia helpen un em verbetern. n Börge is n klain Kestailtke in t Provinzie Grönnen. Si binnen ontstoan ut simpele Stainhusen (Stins), môr binnen deur t loop der Joaren deur de Jonkers opknapt en utdijt. Der waren oeit huil wat, môr der binnen nau nog môr n Poar over. De vernuimdste is de Fraeylemabörge bi Slochter.
De Kedelkloppersprook is en plattdüütschen Soziolekt, de in de Merr vun't 19. Johrhunnert opkeem. De Havenarbeiders in'n Hamborger Haven un vun de Reeperbahn bruken disse Spraak. De Ketelkloppers, vun de de Spraak kummt, harrn de Opgaav, den Ketelsteen ut de Ketels vun de Dampscheep ruttokloppen. Se weren nich good ansehn bi de annern Havenarbeiders un hebbt de „Schietarbeid“ maakt. In de Eng un den Larm in de Ketels weer de Spraak dör Verkedelkloppern beter to verstahn. Ok as Geheemspraak wurr de Kedelkloppersprook bruukt, besunners in de brune Tiet, as de politisch organiseerten Lüüd vunne "Schietgang", de in de SPD or bi de Kommunisten weern,af un an bi de Gestapo för't Brett kemen. De Kedelkloppersprook hett dat Plattdüütsche as Grundlaag. De Konsonanten an'n Anfang vun en Sülv wörrn dorbi an't Enn sett un en i dor achter hungen. Bispeel: Esthi udi ali atwi eteni? Hest du al wat eten? (Plattdüütsch) Dat öllste Toondokument vun de Kedelkloppersprook is en Opnahm vun dat „Hamborger Kedelklopper“-Leed vun'n Singer Charly Wittong (Carl Wittmaack, 1876-1943) vun 1925. An ene Stell sünd de eersten veer Regen vun'n Refrain verkedelkloppert: Wi sünd Amborgerhi Etelki-Opperkli, wi arbeit`t öbendri bi Ohmbli und Oßvi, sünd üzfidelkri un ümmer opperpri, kaut Attenswi
De Flagg vun Mauritius wurr an' 12. März 1968, de Dag vun de Unafhängigkeit, offiziell inführt. Se besteiht ut veer waagerecht Striepen in de Farven Root, Blau, Geel un Gröön, de all glieker breedt sünd. De Flagg wurrd dorüm ok Four Stripes (engelsch) un Les Quatre Bandes (franzöösch) nömmt. De Farven vun de Flagg vun Mauritius hemm folgend Bedüüden: Root steiht för dat Bloot, dat in' Unafhängigkeitskamp vergaaten wurrn is Blau symboliseert den Indischen Ozeaan, de dat Eiland ümgifft. Geel steiht för "dat Lucht vun de Sülvständigkeit, dat jetzt över de Insel lücht" Gröön steiht för de riek Vegetatschoon vun dat Land. Kolonialflagg (1906-1923) Kolonialflagg (1923-1968) 1:2 Handelsflagg 1:2 Staatsflagg to See 26:57 Flagg vun de Küstenwache Flaggen vun Mauritius. Mehr Biller, Videos oder Audiodateien to’t Thema gifft dat bi Wikimedia Commons. Flags of the World - Mauritius (engelsch)
Benjamin Maher, MBE is en britisch Springrieder. Maher fung mit 8 Johren an to rieden un gellt as en vun de best Springrieder in Grootbritannien. He weer mehrfack Liddmaat vun britisch Natschonenpriesmannschapen. Bi de Olympisch Sömmerspelen 2008 nehm he up dat Peerd Rolette in't Springrieden deel. Mit de britisch Mannschap keem he up den fievten Platz, in' Eenzel den 19. Rang. En Johr later weer Maher weer Liddmaat vun de britisch Championatsequipe un belegg bi de de Europameesterschap in Windsor Platz 15. Rang in de Eenzelwertung. Mit dat britisch Team keem he in de Mannschapswertung up Platz 6. In' Februar 2012 befunn he sück up Rang 30 vun de Springrieder-Weltranglist. Bi de Olympisch Spelen 2012 in London wunn he up dat Peerd Tripple X Gold in de Mannschapswertung un belegg in' Eenzelwettbewarf Platz 9. In' Dezember 2013 wurr as Weltranglisteneerst vun Scott Brash aflööst. benmaher.co.uk – Websteed vun Ben Maher Ben Maher up Sports-Reference.com (engelsch) Ben Maher. Mehr Biller, Videos oder Audiodateien to’t Thema gifft dat bi Wikimedia Commons. http://www.cabinetoffice.gov.uk/sites/default/files/resources/NY2013-honours-London-2012.pdf, 2013 New Year's Honours, van' 29. Dezember 2012 Riederspooddatenbank vun de FEI FEI Rider´s Biography: Ben Maher aktuelle FEI-Weltrangliste Springreiten
Eversmeer is siet 1972 en Deel vun de Samtgemeend Holtriem in' Kreis Landkreis Wittmund, Oostfreesland. Dor leven 812 Inwahner (Stand: 31.12.2012) up en Rebeet vun 11,56 km². De Oort liggt in den Beriek vun en fröher bedüüdend gröttere zentraaloostfreesch Moorrebeet, vun dat dat hüüd blots noch Restflächen geven deiht. To dat Rebeet vun Eversmeer hörrt dormit ok de Hoochmoorflach, in dat dat Ewige Meer, Düütschland gröttste Hoochmoorsee, liggt. De Flach is siet 1939 Naturschuulrebeet. De Raat vun de Gemeend Eversmeer besteiht ut 9 Raatsfruen un Raatsherren. Dat is de fastleggt Tall för de Liddmaatsgemeend vun en Samtgemeend mit en Inwahnertalltall tüschen 501 un 1.000 Inwahner. De sünd bi de Kommunalwahl för jeweils fiev Johr wählt wurrn. De aktuelle Amtstiet fung an' 1. November 2016 an. De Gemeenderaat hett ut sien Midden Egon Kunze (WG) to'n ehrenamtlichen Börgermeester för de aktuelle Wahlperiood wählt. Harm Poppen: Eversmeer - der mühsame Weg von einer unbeachteten Moor- und Heidewüstenei zu einer lebenswerten, selbstbewußten Gemeinde, hrsg. vun de Gemeend Eversmeer, Westerholt 1999. Eversmeer. Mehr Biller, Videos oder Audiodateien to’t Thema gifft dat bi Wikimedia Commons. Samtgemeend Holtriem Gemeend Eversmeer up de Websteed vun de Samtgemeend Holtriem, afropen an' 28. Januar 2017
Primal Scream (engelsch för Oorschree) is en schottische Musikgrupp ut de Richt Rock. Jemehr Musik un Naam sünd vun de so nöömten Oorschree-Therapie inspireert. De Grupp besteiht ut Bobby Gillespie (fröher bi The Jesus and Mary Chain), Andrew Innes, Robert Young, Gary Mounfield (fröher bi Stone Roses) un Kevin Shields (fröher bi My Bloody Valentine). De Tosamensetten vun de Grupp hett sik in’n Verloop vun de Tiet teemlich faken ännert, wat ok op den Musikstil dörslahn is. De eenzige, de vun Anfang an dorto höört hett, is Bobby Gillespie. Jemehr Warken hebbt Primal Scream bit 2000 op’t Label Creation Records rutbröcht. Vundaag sünd se bi Ignition Records ünner Verdrag. Anfungen hebbt Primal Scream as Psychedelic-Rock-Grupp. Jemehr Musik weer vun en formlos Gitarrspeel begelidt un schüll dordör instinkthaft un oorsprünglich wirken. Kort later hebbt se Rockelementen mit Dance Music kombineert. Weltwiet bekannt worrn sünd se in’n Rahmen vun de Madchesterbewegen mit jemehr Album Screamadelica ut dat Johr 1991. Dat Album is 2011 vun de Musiktietschrift New Musical Express op den eersten Platz vun de 50 Druggiest Albums Ever wählt worrn. Mit sien Sound hett to de Tiet sünners de DJ un Produzent Andrew Weatherall groten Influss op de Grupp hatt. In’t
Dat Leningrader System is en Ünnervariante vun de Holländisch Verteidigung, en Anspeel in dat Schachspeel. De Variante is in de ECO-Codes ünner de Slötels A86–A89 klassifizeert. Dat Leningrader System entsteiht bispeelswies nah de Tüüg: 1. d2-d4 f7-f5 2. c2-c4 Sg8-f6 3. g2-g3 g7-g6 De swaart Speelupbau kann ok över Toogümstlellen reckt wurrn, wenn Witt mit 3. Sb1-c3 un 3. Sg1-f3 fortsett oder dör 2. g2-g3 mit sofortig Fianchetteeren anfangen deiht. Hööftcharakteristikum vun dat Leningrader System is dat Fianchetto vun den swaarten Königslöper nah g7, vun wo ut he latent Druck up dat Zentrum utöövt. Gegevenenfalls versöcht de Swaarte in Verbinnen mit d7-d6 den Vörstött e7-e5 dörtosetten. Dat swaart Speel wurrd meestens an' Königsflögel oder in't upbaut, dat is besünners denn för Swaart günstig, wenn he dat Buernduo e5 un f5 upbauen kann. Dit Buernduo wurr in de Toogfolge 4. Lf1-g2 Lf8-g7 5. Sb1-c3 0-0 6. Sg1-f3 d7-d6 7. 0-0 Sb8-c6 8. d4-d5 Sc6-e5 9. Sf3xe5 d6xe5 indirekt rekt. Bekannt Schachmeester, de disse Verteidigung anwenndt hemm oder anwennen dooht, sünd Viktor Kortschnoi, Milorad Knežević, Sergei Dolmatow, Michail Gurewitsch, Wladimir Kramnik (in jung Johren). Ünner de düütsch Spitzenspelers sünd dat Stefan Kindermann, Christopher Lutz un Romuald Mainka. Stefan Kindermann: Leningrader System, Chessgate,
Horst Eckel (* 8. Februar 1932 in Vogelbach, jetzt Bruchmühlbach-Miesau; † 3. Dezember 2021) weer en düütsch Footballspeler. He weer Liddmaat vun de Mannschap de 1954 Football-Weltmeester wurr. Siet 1957 is Eckel mit sien Fru Hannelore verheiraadt, mit he twee Döchter hett. Eckel speel in de Jöögd för den SC Vogelbach. All mit 15 Johren speel he to'n eersten Mal för de eerste Mannschap vun Vogelbach. De längste Tiet (1949–1960) weer he för den 1. FC Kaiserslautern aktiv un dornah van 1960 bit 1966 för den SV Röchling Völklingen. Mit Kaiserslautern wurr he 1951 un 1953 Düütsch Footballmeester. För de düütsch Natschonalmannschap hett he in de Johren van 1952 bit 1958 as rechter Butenlöper 38 Lännerspelen maakt. Eckel is siet 1997 Repräsentant vun de Sepp-Herberger-Stiftung. He ünnerstütt as Botschopper de Initiative Respekt! Kein Platz für Rassismus. Eckel un Hans Schäfer sünd de beid letzten noch leven Speler vun de düütsch Weltmeesterschap, de 1954 in't Endspeel up den Platz stunn. Eckel hett tonächst den Berop vun den Warktüüchmaker bi de Kaiserslauterer Neihmaschinenfabrik Pfaff lehrt, bevör he sück to'n Pädagogen umschoolen hett laaten. He studeer Kunst un Sport för dat Realschoollehramt un weer bit to sien Pensionieren as Lehrer an de Realschool
Drenthe is en Provinz vun de Nedderlannen. Dat liggt in’n Noorden vun’t Land un grenzt to Grunneng, Freesland, Oaveriessel un dat Emsland. Drenthe staht bekennt um sien Hünebedden. Provinzen vun de Nedderlannen Drenthe • Flevolaand • Freesland • Gelderlaand • Grunneng • Limborg • Noord-Braobant • Noord-Hollaand • Oaveriessel • Seelaand • Süüd-Hollaand • Utrecht
Vyto Ruginis (* 17. April 1956 in Wolverhampton, Grootbritannien) is en US-amerikaanschen Schauspeler. Ruginis weer as Söhn vun litauische Inwannerers in’t britische Wolverhampton boren. As he veer Johr oolt weer, is sien Familie in de USA na Chicago togen, woneem Ruginis opwassen is. Na sien Studium hett he vun 1982 an lüttere Rullen in Feernsehprodukschonen as Ryan’s Hope övernahmen. Sien eerste gröttere Rull kreeg he 1985 in de Mini-Reeg Kane & Abel an de Siet vun Peter Strauss un Sam Neill. Von de Tiet an harr he ok gröttere Nevenrullen in Filmen as Jumpin’ Jack Flash oder Casualties of War. 1991 hett he mit Elizabeth Taylor in en Warfspot för Taylor ehr Parfüm White Diamonds tosamenarbeit. In Cliffhanger speel he an de Siet vun Sylvester Stallone un Rex Linn. Blangen sien Filmrullen hett Ruginis ok regelmatig Gastoptreden in bekannte Feernsehregen. Dorünner sünd Regen as Star Trek: The Next Generation, Nash Bridges, Ally McBeal, Boston Legal, Dr. House oder NCIS: Los Angeles. Jos partneris filmavimo aikštelėje - lietuvaitis bi alietuvis.us, afropen an’n 20. Oktober 2011 Elizabeth Taylor White Diamonds bi youtube.com, afropen an’n 20. Oktober 2011 Vyto Ruginis in de Internet Movie Database (engelsch)
De Watteneilannen sünd Eilannen in't Wattenmeer. Se bestahn ut Sand un 'lopen' na'n Ossen to. De Watteneilannen liggen vun Noord-Holland bit Däänmark. Vun Wessen na'n Nörden sünd dit de Watteneilannen: Noord-Holland Tessel (Texel) Fryslân Vlielaand (Vlieland) Teschellen (Terschelling) Ammeln (Ameland) Aailaand (Schiermonnikoog) Grönnen Röttem (Rottum) Oostfreesland Börkem (Borkum) Memmert (Memmert) Juust (Juist) Nördernee Baltrum Laankeoog (Langeoog) Spaikoog (Spiekeroog) Waangeroog (Wangeroog) Hamborg Neewark Scharhörn Noordfreesland Suderoog (Süderoog) Noardstrand (Nordstrand) Pælwörm (Pellworm) Noarderoog (Norderoog) Noardmaarze-Laanknes (Nordmarsch-Langeness) Ammer (Amrum) Feuroog (Föhr) Sylt Däänmark Romeroog (Rømø) Manderoog (Mandø) Fanoog (Fanø)